Παναθηναϊκός (άρση βαρών)

Παναθηναϊκός Α.Ο.  Τμήμα Άρσης Βαρών 140px 50px  ΠληροφορίεςΈτος ίδρυσης  1959Έδρα  Λεωφόρος Αλεξάνδρας Θύρα 1Πρόεδρος Δημήτρης ΒρανόπουλοςΈφορος Παναγιώτης ΡοδίτηςΠροπονητής Κωνσταντίνος ΣαλπιγγίδηςΤεχνικός σύμβουλος Χρήστος Ιακώβου

Η ομάδα άρσης βαρών του ΠΑΟ ανήκει στο ερασιτεχνικό τμήμα του συλλόγου. Έχει συμβάλει στην ανάπτυξη του αθλήματος, έχει κατακτήσει 6 πρωταθλήματα Ελλάδας και έχει αναδείξει τους αθλητές Χρήστο Ιακώβου και Λεωνίδα Σαμπάνη που οδήγησαν την Ελλάδα σε επιτυχίες στους Ολυμπιακούς Αγώνες.

 Ιστορία 
 1960-1970 
Το τμήμα της άρσης βαρών ιδρύθηκε το 1959. Το 1961 και το 1963 ο Παναθηναϊκός κατέκτησε το Πρωτάθλημα Νοτίου Ελλάδος.Οι Πράσινοι Άτλαντες του 1963 - palaimaxoipanathinaikou.gr

Το πρώτο Πανελλήνιο Πρωτάθλημα διοργανώθηκε το 1964 από τον Παναθηναϊκό στην αίθουσα αθλοπαιδιών του υπό την επίβλεψη της Τεχνικής Επιτροπής Άρσης Βαρών. Ο Παναθηναϊκός αναδείχθηκε πρωταθλητής συγκεντρώνοντας 50 βαθμούς με δεύτερο τον Εθνικό με 25 βαθμούς. Την ίδια χρονιά αγωνίστηκε για πρώτη φορά για τον Παναθηναϊκό ο Χρήστος Ιακώβου.

Το 1965 ο Παναθηναϊκός αναδείχθηκε και πάλι πρωταθλητής Ελλάδας. Οι αθλητές του ΠΑΟ Αρβανιτόπουλος στα 82,5 κιλά, Τσούκας στα 90 κιλά, Φλασκής στα 60 κιλά και Ιακώβου στα 75 κιλά αναδείχθηκαν πρώτοι στις αντίστοιχες κατηγορίες.

Το 1966 για τρίτη συνεχόμενη φορά ο Παναθηναϊκός κατακτά το τρίτο συνεχόμενο πρωτάθλημα αφήνοντας πίσω του τον Ολυμπιακό και τον Κύδωνα Χανίων. Σημαντική ήταν η διάκριση του Χρήστου Ιακώβου ο οποίος σημείωσε πανελλήνιο ρεκόρ στα 75 κιλά.

Το 1967 και πάλι πρωταθλητής αναδεικνύεται ο ΠΑΟ. Οι αθλητές της ομάδας Τσούκας και Ιακώβου κατακτούν στους Μεσογειακούς Αγώνες το χρυσό και το χάλκινο μετάλλιο αντίστοιχα με τον Ιακώβου να κάνει παγκόσμιο ρεκόρ Εφήβων στα 75 κιλά με άρση 136,5 κιλών.

Το 1968 έρχεται το 5ο συνεχόμενο πρωτάθλημα Ελλάδας. Ο Φλασκής εκείνη τη χρονιά σημείωσε 3 Πανελλήνια ρεκόρ και ο Τσούκας 5 ενώ ο Χρήστος Ιακώβου σε διεθνές μίτιγκ στο Λονδίνο σημείωσε παγκόσμιο ρεκόρ στο ντεβολπέ με άρση 139 κιλών.

Το 1969 δεν έγινε πρωτάθλημα.Ελληνική Ομοσπονδία Άρσης Βαρών - Ομαδικά ανδρών. Ανακτήθηκε 16/02/2016 Ο Χρήστος Ιακώβου διακρίθηκε τερματίζοντας 6ος στο Παγκόσμιο και 5ος στο Ευρωπαϊκό Πρωτάθλημα.

 1971-1990 
Μετά το 1969 οι επιτυχίες στον συλλόγο περιορίστηκαν στις διακρίσεις των αθλητών του με τα εθνικά χρώματα. Ο Χρήστος Ιακώβου το 1971 κατάκτησε το Παγκόσμιο πρωτάθλημα στο ντεβολπέ στη κατηγορία των 82,5 κιλών με άρση 162,5 κιλά. Το 1972 ο Ιακώβου αναδείχθηκε 5ος Ολυμπιονίκης στο σύνολο, στο Μόναχο ενώ στο Παγκόσμιο Πρωτάθλημα κατέκτησε το ασημένιο μετάλλιο στο ντεβολπέ σηκώνοντας 170 κιλά.

Από το 1972 και εώς το 1990 το τμήμα υποβαθμίζεται, η εξέλιξη του αθλήματος σε ημι-επαγγελματικό έχει αρνητικό αντίκτυπο στο τμήμα άρσης βαρών του ΠΑΟ. Τη δεκαετία του 1980 ο αθλητής Π. Δρακόπουλος παρότι δεν κατάφερε να οδηγήσει το τμήμα στον τίτλο με τις ατομικές διακρίσεις του συνέβαλε σε καλές θέσεις στην κατάταξη του Πρωταθλήματος ενώ ο ίδιος αναδείχθηκε Πανελληνιονίκης, Μεσογειονίκης και Βαλκανιονίκης.

 1991-2004 
Το 1992 αγωνίζεται για πρώτη φορά με τον ΠΑΟ ο Λεωνίδας Σαμπάνης που είναι ο πρώτος αθλητής όλων των τμημάτων του ΠΑΟ και ο μοναδικός άντρας που κατέκτησε ολυμπιακό μετάλλιο. Ο Σαμπάνης με τα εθνικά χρώματα κατέκτησε 2 ασημένια Ολυμπιακά μετάλλια, 5 μετάλλια (2 χρυσά, 3 ασημένια) στο Ευρωπαϊκό πρωτάθλημα και 3 μετάλλια (2 χρυσά, 1 ασημένιο) στο Παγκόσμιο πρωτάθλημα. Προπονητής του στις περισσότερες επιτυχίες του με την Εθνική Ελλάδος υπήρξε ο πρώην αθλητής του ΠΑΟ Χρήστος Ιακώβου.

Μετά την αποχώρηση του Σαμπάνη από τους αγωνιστικούς χώρους ο Παναθηναϊκός δεν έχει καταφέρει να αναδείξει κάποιον αθλητή που να διακριθεί.

 2013 έως σήμερα 
Στα πλαίσια της αναδιοργάνωσης του τμήματος, στις 25 Νοεμβρίου του 2013 ανακοινώθηκε από τον Παναθηναϊκό η επιστροφή του Χρήστου Ιακώβου στο Σύλλογο, με τα καθήκοντα του τεχνικού συμβούλου.Ετοιμάζεται να ξαναγράψει ιστορία

Το 2016 μετείχε στην τελική φάση του πρωταθλήματος ανδρών-γυναικών με ένα άνδρα και τρεις γυναίκες. Η 14χρονη αθλήτρια του ΠΑΟ Άννα Σαλπιγγίδη κατέκτησε χρυσά μετάλλια στην κατηγορία 75+ κιλών γυναικών και στην αντίστοιχη νέων γυναικών."ΤΡΕΛΑΝΕ ΚΟΣΜΟ Η ΣΑΛΠΙΓΓΙΔΟΥ"  leoforos.gr Το μετάλλιο ήταν το πρώτο για τον ΠΑΟ στο πρωτάθλημα γυναικών, και το πρώτο σε διοργάνωση ανδρών και γυναικών μετά το 1998 και τον Λεωνίδα Σαμπάνη."Η ΠΡΩΤΗ ΠΡΩΤΑΘΛΗΤΡΙΑ ΑΡΣΙΒΑΡΙΣΤΡΙΑ ΤΟΥ ΠΑΟ!"  leoforos.gr

Ο αθλητής του Παναθηναϊκού Θοδωρής Ιακωβίδης το 2018 αναδείχτηκε πρωταθλητής Ελλάδας στην κατηγορία των 89 κιλών.

Το 2019 αναδείχτηκε πρωταθλητής Ελλάδας στην κατηγορία των 96 κιλών.

Το 2021 αναδείχτηκε πρωταθλητής Ελλάδας στην κατηγορία των 89 κιλών.

 Τρέχουσα σύνθεση 
Τελευταία ενημέρωση 20 Μαΐου 2022

Άνδρες: Αντώνης Αποστολόπουλος, Έκτορας Αποστόλου, Κώστας Βέτας, Χρήστος Βέτας, Φώτης Βρεττάκος, Θοδωρής Ιακωβίδης, Βασίλης Κάνιος, Κωνσταντίνος Καραγγέλης, Κώστας Κοντογιάννης, Μανώλης Μαριανάκης, Δημήτρης Μενελάου, Αντώνης Παναγιωτέλης, Ηρακλής Περιστερόπουλος, Σπύρος Σιαφάκας, Θανάσης Τζάτζαλος, Βασίλης Τζίμας, Νίκος Τσούσης, Γαβριήλ Χουτσισβίλι.

Γυναίκες: Σοφία Ασλανίδου, Ήρα Ελευθεράκη, Ιωάννα Καρανίκα, Δάφνη Μιχαηλίδη, Άννα Σαλπιγγίδου, Έλενα Τζατζολάρη, Αλεξάνδρα Τσουτσάνη, Γαλήνη Φωτιάδου.

 Τίτλοι 
 2 Πρωταθλήματα Ελλάδας Γενικής Βαθμολογίας: 2019, 2021
 7 Πανελλήνια πρωταθλήματα ανδρών: 1964, 1965, 1966, 1967, 1968, 1969,  2023https://www.zarpanews.gr/wp-content/uploads/2024/12/%CE%91%CE%A0%CE%9F%CE%A4%CE%95%CE%9B%CE%95%CE%A3%CE%9C%CE%91%CE%A4%CE%91-%CE%A0%CE%91%CE%9D%CE%95%CE%9B%CE%9B%CE%97%CE%9D%CE%99%CE%9F-%CE%A0%CE%A1%CE%A9%CE%A4%CE%91%CE%98%CE%9B%CE%97%CE%9C%CE%91-%CE%91%CE%9D%CE%94%CE%A1%CE%A9%CE%9D-%CE%9D%CE%95%CE%A9%CE%9D-%CE%91%CE%9D%CE%94%CE%A1%CE%A9%CE%9D-2023.pdfhttps://www.zarpanews.gr/wp-content/uploads/2024/12/%CE%93%CE%95%CE%9D%CE%99%CE%9A%CE%97-%CE%92%CE%91%CE%98%CE%9C%CE%9F%CE%9B%CE%9F%CE%93%CE%99%CE%91-%CE%91%CE%9E%CE%99%CE%9F%CE%9B%CE%9F%CE%93%CE%97%CE%A3%CE%97-%CE%A3%CE%A9%CE%9C%CE%91%CE%A4%CE%95%CE%99%CE%A9%CE%9D-2023.pdfhttps://www.zarpanews.gr/protos-sti-syllogiki-katataxi-arsis-varon-o-krateros-chanion-deyteros-sto-panellinio-protathlima-o-kydonas/
 4 Πανελλήνια πρωτάθληματα γυναικών: 2021, 2023, 2024Πρωταθλητής 2024 στην άρση βαρών στις γυναίκες! – Παναθηναϊκός Αθλητικός Όμιλος, 2025
 3 Πανελλήνια πρωταθλήματα Εφήβων: 1966,  1968, 2019http://weightlifting.gr/%cf%80%ce%b1%ce%bf%ce%ba-%cf%83%cf%80%ce%ac%cf%81%cf%84%ce%b1%ce%ba%ce%bf%cf%82-%cf%80%ce%b1%ce%bd%ce%b1%ce%b8%ce%b7%ce%bd%ce%b1%cf%8a%ce%ba%cf%8c%cf%82-%ce%ba%ce%b1%ce%b9-%ce%b2%cf%8d%ce%b2%cf%89/
 1 Πανελλήνιο πρωτάθλημα Νέων Γυναικών: 2021
 1 Πανελλήνιο πρωτάθλημα Νεανίδων: 2022
 7 Πρωταθλήματα Νοτίου Ελλάδας / Κέντρου Ανδρών: 1961, 1963, 1965, 1966, 1967, 1968, 1969

 Άλλοι τίτλοι 
 1 Πρωτάθλημα Ελλάδας Ανδρών Πολυνίκης : 1965
 2 Πρωταθλήματα Διασυλλογικών Αγώνων: 1968, 1969(Αθλητική Ηχώ 17/7/1969 σελ.4)
 1 Διασυλλογικό Πρωτάθλημα Αττικής Ανδρών: 1988
 1 Πρωτάθλημα Ελλάδας Ανδρών Β΄ κατηγορία: 1966
 1 Διασυλλογικό Πρωτάθλημα Αττικής Ανδρών Β΄ κατηγορία: 1989
 1 Πανελλήνιο Πρωτάθλημα Άρσης Βαρών της ΕΟΦΠ Ανδρών: 1959
 1 Πρωτάθλημα Διασυλλογικών Αγώνων Ανδρών: 1965 (  Εις Μνήμην Γ. Καλαφάτη  )
 1 Πρωτάθλημα Διασυλλογικών Αγώνων Ανδρών: 1966 (προς τιμήν του Τοφάλου Δημητρίου)Αθλητική Ηχώ 23/2/1966 σελ.6

 Αξιόλογοι αθλητές 
 20px Κώστας Απολλωνάτος
 20px Ν. Αρβανιτόπουλος
 20px Βαγιώνης
 20px Γραμματικόπουλος
 20px Δημητρίου
 20px Παναγιώτης Δρακόπουλος
 20px Θοδωρής Ιακωβίδης
 20px Χρήστος Ιακώβου
 20px Χ. Κωνσταντινίδης
 20px Γιώργος Οικονόμου 20px Νίκος Πολύδωρος
 20px Δημήτρης Παπαδόπουλος
 20px Λεωνίδας Σαμπάνης
 20px Νίκος Στραταριδάκης
 20px Β. Τσέλιος
 20px Τσίπης
 20px Στέργιος Τσούκας
 20px Χρήστος Τσούκας
 20px Α. Φλασκής

 Παραπομπές 

 Πηγές 
 100 Χρόνια Παναθηναϊκός - Η Ιστορία 1908-2008, Εκδόσεις Λιβάνη, 2008
 100 Χρόνια, Επετειακή έκδοση του GOAL NEWS, 2008
 Η διοικητική ιστορία της Ελληνικής Άρσης Βαρών από το 1961 - Γίωργος Λιβέρης, Επίσημη σελίδα παλαιμάχων ΠΑΟ

Εξωτερικοί σύνδεσμοι
Επίσημη ιστοσελίδα 
Επίσημη ιστοσελίδα του τμήματος στο facebook
Άρση Βαρών - palaimaxoipanathinaikou.gr

Αρση Βαρων
Παναθηναικος